**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO**

**„DĖL KLAIPĖDOS MIESTO SAVIVALDYBĖS TARYBOS 2014 M. VASARIO 13 D. SPRENDIMO NR. T2-29 „DĖL KLAIPĖDOS MIESTO SAVIVALDYBĖS aplinkos apsaugos rėmimo specialiosios programos 2014 m. priemonių PATVIRTINIMO“ PAKEITIMO“**

**PROJEKTO**

**1. Sprendimo projekto esmė, tikslai ir uždaviniai**.

Sprendimo projektu siūlome keisti Klaipėdos miesto savivaldybės tarybos 2014 m. vasario 13 d. sprendimą Nr. T2-29 „Dėl Klaipėdos miesto savivaldybės aplinkos apsaugos rėmimo specialiosios programos 2014 m. priemonių patvirtinimo“, siekiant perskirstyti Savivaldybės aplinkos apsaugos rėmimo specialiosios programos (toliau - Programa) lėšas.

**2. Projekto rengimo priežastys ir kuo remiantis parengtas sprendimo projektas.**

Statybos ir infrastruktūros plėtros ir Projektų skyrių prašymu administracijos direktoriaus 2014-08-25 įsakymu Nr. AD1-2522 „Dėl komisijos priemonėms, finansuojamoms iš savivaldybės aplinkos apsaugos rėmimo specialiosios programos, atrinkti sudarymo“ sudaryta komisija paskirstė papildomai surinktas lėšas bei perskirstė lėšas taip, kad jos atitiktų esamą poreikį po įvykusių viešųjų pirkimų.

**3. Kokių rezultatų laukiama.**

2014 m. gautos lėšos (2005,1 tūkst. Lt) paskirstytos pagal savivaldybės administracijos struktūrinių padalinių lėšų poreikį užbaigti ar tęsti efektyvų aplinkosauginių priemonių įgyvendinimą.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai**.

Sprendimui parengti skaičiavimai atlikti vadovaujantis skyrių pateikta medžiaga. Programos priemonių sąmata pateikiama sprendimo priede.

**6. Lėšų poreikis sprendimo įgyvendinimui.**

Papildomas lėšų poreikis sprendimo projektui įgyvendinti nereikalingas. Naudojamos tik Programos lėšos.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. 2014-11-17 Komisijos priemonėms, finansuojamoms iš 2014 m. savivaldybės aplinkos apsaugos rėmimo specialiosios programos, atrinkti pasitarimo protokolas Nr. ADM-633, 5 lapai.
2. Klaipėdos miesto savivaldybės tarybos 2014 m. vasario 13 d. sprendimo Nr. T2-29 „Dėl Klaipėdos miesto savivaldybės aplinkos apsaugos rėmimo specialiosios programos 2014 m. priemonių patvirtinimo“ lyginamasis variantas, 2 lapai.

Aplinkos kokybės skyriaus vedėja Daiva Berankienė